
Diákhang labor
„Bárcsak a tanárok tudnák…” - Diákok hangja
1. Alapadatok
	Műhely címe
	Diákhang Labor

	Rövid alcím / fókusz
	„Bárcsak a tanárok tudnák…” - Mit szeretnének a diákok, ha a tanárok jobban értenének a diákéletből?

	Műhelygazda(k)
	

	Korosztály / évfolyam
	9-12. évfolyam

	Javasolt csoportlétszám
	kb. 20-25 fő; a csoportos feladatoknál 4-5 fős kiscsoportok

	Szükséges tér
	Mozgatható asztalú tanterem; három jól elkülöníthető falfelület

	Tervezett időtartam
	☒ 45 perc   ☐ 90 perc

	VOICE-kapcsolódás
	☒ V   ☐ O   ☐ I   ☐ C   ☐ E

	Egyéb feltétel
	Név nélküli, biztonságos megszólalás; passzolás lehetősége; konkrét személyek helyett saját élmények és helyzetek megfogalmazása


2. A műhely célja
A foglalkozás célja, hogy a diákok biztonságos, kreatív és játékos keretek között fogalmazhassák meg, mit szeretnének, ha a tanárok jobban értenének a diákéletből. A program nem a tanárok „kibeszélésére”, hanem a megértésre, a perspektívaváltásra és a párbeszéd elindítására épül.
A diákok többféle módon kapcsolódhatnak be: gondolkodhatnak egyénileg, írhatnak vagy rajzolhatnak, megoszthatnak egy gondolatot párban, alkothatnak kiscsoportban, és bekapcsolódhatnak a közös reflexióba. Senkinek nem kell olyat megosztania, amit nem szeretne.
A foglalkozás fő üzenete
„Nem azt szeretnénk, hogy a tanárok mindent ugyanúgy lássanak, mint mi. Azt szeretnénk, hogy néha megpróbálják a mi szemünkkel is látni az iskolát.”
3. A műhely eredménye - „hangnyom”
A műhely végére többféle, név nélküli hangnyom jön létre:
az egyéni cetlikből kialakuló gondolatgyűjtemény;
a kiscsoportos kreatív produktumok;
a háromrészes hangulatfal: „Amiért értékeljük a tanárokat” - „Ami vicces vagy tipikus” - „Amit jó lenne, ha értenének”;
3-5 olyan, a résztvevők által megjelölt gondolat vagy üzenet, amelyet szerintük érdemes továbbvinni a tanár-diák párbeszédbe.
A továbbvitt üzeneteket nem a facilitátor választja ki „helyes” vagy „fontos” válaszként. A diákok az „Én is!” és az „Erről többet hallanék” jelölésekkel láthatóvá teszik, mely gondolatok rezonálnak több résztvevővel, majd az „Ezt továbbvinném” jelöléssel megmutatják, mely témákról tartanák fontosnak a későbbi tanár-diák párbeszédet.
4. Eszközök és előkészítés
	Szükséges eszközök
	A foglalkozás előtt előkészítendő

	A4-es vagy A5-ös lapok
	Mondatkezdések kinyomtatása vagy kivetítése

	Post-it cetlik több színben
	A három hangulatfal-cím kihelyezése

	Filcek, tollak
	„Én is!”, „Erről többet hallanék” és „Ezt továbbvinném” jelölések előkészítése

	Nagy csomagolópapír / flipchart
	A csoportos alkotófeladatok kártyáinak előkészítése

	Cellux vagy gyurmaragasztó
	Olyan hely kialakítása, ahol a cetlik anonim módon gyűjthetők

	Időmérő
	Előre tisztázni, mi történik a műhely után a diáküzenetekkel

	Opcionálisan: projektor, halk zene
	A facilitátor ismerje az intézmény segítő/gyermekvédelmi eljárását


5. A műhelyfoglalkozás részletes menete
Az időbontás a műhely saját logikájához igazodik. A lépések úgy épülnek egymásra, hogy legyen idő egyéni hangra, páros megértésre, közös alkotásra, visszanézésre és lezárásra.
0-5 perc - Megérkezés és biztonságos keretek
Funkció: Ráhangolódás, bizalomépítés, a foglalkozás szabályainak közös elfogadása.
Mit csinálnak a diákok?
Meghallgatják a műhely célját.
Közösen végiggondolják, mi segítene abban, hogy őszintén és biztonságosan lehessen beszélgetni.
Mit tesz a facilitátor?
„Ma arra keressük a választ, hogy mit szeretnének a diákok, ha a tanárok jobban tudnának rólunk. Lehettek őszinték, viccesek, kritikusak vagy kreatívak. Nem kell mindent megosztanotok, és nem kell megneveznetek senkit. A cél nem a hibáztatás, hanem az, hogy olyan dolgok is hallhatóvá váljanak, amelyek a hétköznapokban gyakran kimondatlanok maradnak.”
Kérdezze meg: „Mi segítene abban, hogy mindenki biztonságban érezze magát?” és „Mit jelent nálunk az, hogy tisztelettel hallgatjuk meg egymást?”
Javasolt szabályok: önkéntesség, passzolás lehetősége, egymás végighallgatása, személyeskedés helyett saját élmény, név nélküli megfogalmazás.
5-13 perc - „Bárcsak a tanárok tudnák…” - egyéni gondolatok
Funkció: Mindenki saját hangjának megszólaltatása, ítélkezésmentes önkifejezés.
Mit csinálnak a diákok?
Minden résztvevő kap 3-4 cetlit.
Választanak a felkínált mondatkezdések közül.
Szabadon befejezik őket egy szóval, mondattal, rajzzal vagy humoros megfogalmazással.
Egy cetlire egy gondolat kerül.
Mit tesz a facilitátor?
„Válasszatok olyan mondatkezdéseket, amelyek megszólítanak benneteket. Nem kell szépnek, okosnak vagy pozitívnak lennie. Lehet valami apróság, egy érzés, egy félreértés, egy vágy vagy egy vicces tapasztalat.”
Nem kommentálja és nem értékeli a válaszokat. Nem próbálja megmagyarázni, hogy egy tanár miért viselkedhetett úgy, ahogy.
Használható mondatkezdések
Őszinte és elgondolkodtató
Bárcsak a tanárok tudnák, hogy…
Bárcsak a tanárok tudnák, milyen érzés, amikor…
Bárcsak a tanárok tudnák, mi jár a fejünkben, amikor…
Bárcsak a tanárok tudnák, hogy diákként…
Bárcsak a tanárok tudnák, milyen lenne, ha…
Bárcsak a tanárok tudnák, hogy néha…
Bárcsak a tanárok tudnák, hogy egy diák szemével…
Amit a tanárok nem mindig látnak…
Egy tanár akkor értene meg engem jobban, ha…
Ami tanárként talán egyszerűnek látszik, diákként…
Perspektívaváltó
Ha én lennék a tanár…
Ha a tanárok egy nap diákok lennének…
Ha egy tanár egyszer az én helyemben lenne…
Tanárként talán azt gondolnám, hogy…, diákként viszont…
Ha egy tanár egy nap diákként élhetné végig az iskolát…
Amit diákként talán másképp csinálnánk…
Humoros, de helyzetre és élményre fókuszáló
Van olyan tanári mondat, amit diákként egészen máshogy hallunk, például…
Egy tanár akkor lep meg pozitívan, amikor…
Egy tanár egyik szuperereje szerintem az, hogy…
Egy tanár akkor lenne számomra igazán menő, ha…
Amikor azt hallom, hogy „ez csak egy rövid dolgozat lesz”, arra gondolok, hogy…
Amikor azt hallom, hogy „ez egyszerű”, diákként…
Egy tipikus iskolai mondat, amelyen mindig mosolygok…
Valami, amit a tanárok talán nem sejtenek arról, hogyan éljük meg az órákat…
Ha a tanár-diák félreértéseknek lenne saját mémjük, az arról szólna, hogy…
Egy tanárban azt szeretem, amikor…
Van olyan tanári mondat, amit már szinte előre tudunk…
Egy tanár akkor tud igazán meglepni, amikor…
Amit egy tanár szerint jól csinálok, az…
Ha én lennék a tanár, ebben biztosan máshogy csinálnám…
Van olyan iskolai helyzet, amit tanár és diák valószínűleg teljesen máshogy lát…
Egy dolog, amit a tanárok szerintünk néha túl könnyűnek gondolnak…
13-20 perc - Páros „fordítóiroda”
Funkció: Egymás gondolatainak meghallgatása és a mögöttes üzenetek felismerése.
Mit csinálnak a diákok?
Párokba rendeződnek.
Mindenki kiválaszt egy olyan cetlit, amelyet szívesen megoszt.
Kb. 1 percben felolvassa vagy elmeséli a társának.
A társ így kezd visszajelzést: „Amit ebből én megértek, az az, hogy…”
Szerepcsere.
Mit tesz a facilitátor?
Figyeli, hogy a „fordítás” ne vita vagy magyarázat legyen, hanem érzés, szükséglet, nehézség, kérés vagy üzenet felismerése.
Szükség esetén használja: „Mi van ennek a mondatnak a hátterében?” „Mit szeretnél, mit értsen meg ebből egy tanár?” „Ez inkább érzés, nehézség, kérés vagy ötlet?” „Mi lenne az az egy mondat, amit jó lenne, ha egy tanár meghallana?”
Ha valaki nem szeretné a saját cetlijét megosztani, passzolhat vagy választhat kevésbé személyes gondolatot.
20-32 perc - „Ha a tanárok egy nap diákok lennének…” - csoportos alkotás
Funkció: Humoron, képzeleten és együttműködésen keresztül megmutatni a diákperspektívát.
Mit csinálnak a diákok?
4-5 fős kiscsoportokat alkotnak.
Minden csoport húz vagy választ egy feladatot.
Kb. 7 perc alatt elkészítik a produktumot.
A végén csoportonként legfeljebb 1 percben bemutatják.
Választható csoportfeladatok
1. Egy napra diák a tanár
„Ha a tanárok egy nap diákok lennének, az első dolog, amit megtapasztalnának, az lenne, hogy…”
Készítsetek egy 3 képkockás mini képregényt vagy rövid jelenetet.
2. A diák-tanár szótár
Gyűjtsetek 5 olyan mondatot, amelyet az iskolában gyakran hallotok, és írjátok mellé, mit hallhat vagy érezhet mögötte egy diák.
Példa: „Ez csak egy rövid dolgozat lesz.” → „A fejemben: vajon mit jelent a rövid?”
3. A láthatatlan iskolatáska
Rajzoljátok meg, mit cipelhet magával egy diák az iskolába a tankönyveken kívül. Lehet benne: elvárás, fáradtság, baráti konfliktus, bizonytalanság, humor, kíváncsiság, álmok, nyomás, remény.
4. Diák-használati útmutató
„Egy diák akkor működik a legjobban, ha…”
Legyen benne 3 dolog, ami segít, és 1 dolog, amit érdemes elkerülni.
5. „A tanár szerint - mi ezt éljük meg”
Készítsetek kétoszlopos plakátot. Példák: „Mindenki érti.” → „Lehet, hogy valaki nem meri megkérdezni.”; „Ez egyszerű.” → „Nekünk még nem állt össze.” A saját példák helyzetekből induljanak ki, ne konkrét személyek kifigurázásából.
Mit tesz a facilitátor?
Nem választ „jobb” vagy „helyesebb” produktumot.
Ha a csoport elakad, kérdez: „Mit szeretnétek ebből egy tanárnak megmutatni?” „Mi az a része, amit kívülről talán nem lehet látni?” „Tudjátok ezt személy helyett helyzetként megfogalmazni?” „Melyik rész legyen humoros, és melyik az, amit komolyan szeretnétek, hogy meghalljanak?”
32-39 perc - „Mit gondolnak a diákok a tanárokról?” - hangulatfal
Funkció: A tanárokról alkotott kép árnyalása; pozitív, humoros és kritikus tapasztalatok együttes megjelenítése.
Amiért értékeljük a tanárokat
Egy tanárban azt értékelem, amikor…
Egy tanár akkor lep meg pozitívan, amikor…
Egy tanár egyik fontos tulajdonsága számomra…
Ami vicces vagy tipikus
Egy tipikus tanári mondat…
Van olyan iskolai helyzet, amin diákként mindig mosolygunk…
Amikor egy tanár azt mondja, hogy „ez nem lesz dolgozatban”…
Amit jó lenne, ha értenének
Amit jó lenne, ha a tanárok jobban értenének…
Ami tanárként egyszerűnek tűnhet, diákként viszont…
Amit a tanárok talán nem mindig látnak belőlünk…
Mit csinálnak a diákok?
Mindenki felragaszt 1-2 cetlit a választott falra.
Körbejárnak és elolvassák a gondolatokat.
Egy vagy több gondolat mellé „Én is!” vagy „Erről többet hallanék” jelölést tehetnek.
A körbejárás végén minden résztvevő egy „Ezt továbbvinném” jelölést tehet ahhoz az egy gondolathoz, amelyről szerinte érdemes lenne a tanárokkal később is beszélgetni. A legtöbb ilyen jelölést kapó 3-5 gondolat lesz a műhely közös, továbbvihető hangnyoma.
Mit tesz a facilitátor?
Nem elemzi azonnal a tartalmakat.
Figyeli, mi ismétlődik, mi kap sok „Én is!” jelzést, melyik gondolatra érkezik sok „Erről többet hallanék”, és mely témákat jelölik a diákok „Ezt továbbvinném” üzenettel.
Ha bántó vagy konkrét személyt azonosító tartalom jelenik meg, azt nem olvassa fel és nem emeli ki; segít általánosabb, tapasztalatra vagy helyzetre fókuszáló formában újrafogalmazni.
39-45 perc - Zárókör: „Egy mondat, amit hazaviszünk”
Funkció: Összegzés, személyes jelentésadás és a párbeszéd felé nyitás.
Mit csinálnak a diákok?
A facilitátor egy zárókérdést választ.
Mindenki megszólalhat, de passzolhat is.
Választható zárókérdések
„Azt szeretném, ha a tanárok ebből a foglalkozásból egy dolgot vinnének magukkal: …”
„Egy dolog, amit jó lenne, ha a tanárok gyakrabban kérdeznének tőlünk: …”
„A mai foglalkozás után arra jöttem rá, hogy…”
„Egy mondat, amit szívesen elmondanék egy tanárnak, ha biztosan meghallgatna: …”
„Ha egyetlen változást kérhetnék az iskolai mindennapokban, az lenne, hogy…”
Mit tesz a facilitátor?
„Most mindenki mondhat egy mondatot, de a passzolás teljesen rendben van. Nem kell megoldanunk ma minden problémát. Az is fontos eredmény, ha pontosabban látjuk, mit élünk át, és meg tudjuk fogalmazni, mire lenne szükségünk.”
Röviden megmutatja, mi történik a műhely után a megszületett gondolatokkal.
„A diákhang nem attól erős, hogy mindenki ugyanazt mondja, hanem attól, hogy sokféle tapasztalat megjelenhet benne. A cél, hogy ezek a hangok ne csak ma, hanem a mindennapi iskolai párbeszédben is helyet kapjanak.”
FACILITÁCIÓ, BIZTONSÁG ÉS ADAPTÁCIÓ
6. Facilitátori kérdések
Mit szeretnél, mit értsen meg ebből egy tanár?
Mi lehet ennek a gondolatnak a hátterében?
Ez inkább érzés, nehézség, kérés vagy ötlet?
Hogyan lehetne ezt úgy megfogalmazni, hogy ne egy emberről, hanem egy helyzetről szóljon?
Van más, aki hasonlóan vagy éppen másképp éli ezt meg?
Mi lenne az a kérdés vagy mondat, amely segíthetne valódi párbeszédet indítani erről?
7. Mire figyeljen a facilitátor?
	Segíti a folyamatot, ha…
	Kerülendő…

	Kíváncsian kérdez, és nem akarja azonnal megmagyarázni a tanárok nézőpontját.
	A diákélmény kijavítása: „Biztos nem úgy gondolta a tanár.”

	Elfogadja, ha valaki nem akar megszólalni.
	Kötelező körkérdés vagy megszólaltatás.

	Írást, rajzot és más részvételi formát is elfogad.
	A hangosabb tanulók véleményének azonosítása a csoport véleményével.

	A viselkedésre, helyzetre és élményre kérdez rá.
	Konkrét tanár vagy diák minősítése.

	A humor számára is hagy helyet.
	Személyen vagy sérülékenységen alapuló humor.

	A visszatérő mintákra figyel.
	Egyetlen látványos vagy negatív mondat túlhangsúlyozása.

	Megengedi, hogy egymással ellentétes tapasztalatok is megjelenjenek.
	Konszenzus kikényszerítése.

	Jelzi, hogy a véleményekkel a foglalkozás után is történik valami.
	Olyan ígéret, hogy minden felvetésből változás lesz.


8. Biztonság és inklúzió
A megszólalás önkéntes; lehet passzolni.
Lehet szóban, írásban vagy rajzzal részt venni.
Nem nevezünk meg konkrét tanárt vagy diákot.
Saját élményről, érzésről vagy helyzetről beszélünk.
Nem kell személyes történetet megosztani.
A humor nem lehet megalázó.
Nincs elvárt „helyes” álláspont.
Ha bántó vagy azonosítható tartalom jelenik meg, a facilitátor nem nyilvánosan „javítja ki” a résztvevőt, hanem segít a mondatot általánosítani:
„Meg tudnánk ezt úgy fogalmazni, hogy a helyzetről szóljon, ne az emberről?”
Ha olyan tartalom kerül elő, amely aktuális veszélyeztetésre vagy segítségigényre utal, azt nem a csoport előtt dolgozzuk fel részletesen; az adott iskola saját segítő/gyermekvédelmi eljárása szerint kell továbbvinni.
9. Dokumentálás és visszacsatolás
A műhelyből megőrizhető:
a három hangulatfal;
a kreatív csoportproduktumok;
az anonim cetlik;
az „Én is!”, „Erről többet hallanék” és „Ezt továbbvinném” jelölések;
a diákok által továbbvitelre megjelölt 3-5 üzenet.
A produktumok név és azonosítható adat nélkül fotózhatók vagy összesíthetők. A facilitátor ne önállóan értelmezze, hogy „mit gondolnak a diákok”, ha a műhelyben többféle álláspont jelent meg. Az összegzés jelezze a sokféleséget is: „Több csoportban megjelent…”, „Több diák jelezte, hogy…”, „Ebben a kérdésben eltérő tapasztalatok jelentek meg…”.
A műhely után az iskola döntse el, mely hangnyomok kerülnek a Diákhang-falra, a tantestület elé, tanár-diák beszélgetésbe vagy további Diákhang-műhely alapanyagaként feldolgozásra. A diákok később kapjanak rövid visszajelzést arról, mi történt az általuk továbbvitt gondolatokkal.
10. Adaptáció
	Helyzet
	Javasolt módosítás

	Kisebb csoport
	Több idő adható a páros megosztásra és a kreatív feladatok bemutatására.

	Nagyobb csoport
	Több párhuzamos kiscsoport, illetve több példányban kihelyezett hangulatfal szükséges.

	Fiatalabb tanulók
	Több konkrét mondatkezdés, több rajzos és képregényes megoldás ajánlott.

	Idősebb tanulók
	Több perspektívaváltó és intézményi működésre vonatkozó kérdés használható.

	Visszahúzódó csoport
	Az írásos szakasz legyen hosszabb; a páros megosztás maradjon opcionális.

	Érzékenyebb csoport
	Használható anonim gyűjtődoboz, és a cetliket maga a résztvevő helyezheti el a falon.

	Kevés eszköz
	Post-it helyett papírcsíkok; flipchart helyett tábla vagy csomagolópapír használható.

	Nincs lehetőség a produktumok kifüggesztésére
	A hangulatfal fotózható, majd digitális vagy papíralapú anonim összegzés készíthető.


DIÁKHANG közös minimum
	Önkéntes megszólalás • többféle részvételi mód • nincs elvárt „helyes válasz” • a facilitátor nem irányítja a véleményt • a tanulói gondolkodásnak marad dokumentálható nyoma • a továbbvitt felvetések visszacsatolást kapnak





Nyomtatható segédanyagok
Az alábbi oldalak külön is nyomtathatók és használhatók a műhelyhez.
A. Mondatkezdés-kártyák
Őszinte és elgondolkodtató
Bárcsak a tanárok tudnák, hogy…
Bárcsak a tanárok tudnák, milyen érzés, amikor…
Bárcsak a tanárok tudnák, mi jár a fejünkben, amikor…
Bárcsak a tanárok tudnák, hogy diákként…
Amit a tanárok nem mindig látnak…
Egy tanár akkor értene meg engem jobban, ha…
Perspektívaváltó
Ha én lennék a tanár…
Ha a tanárok egy nap diákok lennének…
Ha egy tanár egyszer az én helyemben lenne…
Tanárként talán azt gondolnám, hogy…, diákként viszont…
Humoros, de helyzetre fókuszáló
Van olyan tanári mondat, amit diákként egészen máshogy hallunk, például…
Egy tanár egyik szuperereje szerintem az, hogy…
Amikor azt hallom, hogy „ez csak egy rövid dolgozat lesz”, arra gondolok, hogy…
Ha a tanár-diák félreértéseknek lenne saját mémjük, az arról szólna, hogy…
Egy tanárban azt szeretem, amikor…
Van olyan tanári mondat, amit már szinte előre tudunk…
Egy tanár akkor tud igazán meglepni, amikor…
Amit egy tanár szerint jól csinálok, az…
Ha én lennék a tanár, ebben biztosan máshogy csinálnám…
Van olyan iskolai helyzet, amit tanár és diák valószínűleg teljesen máshogy lát…
Egy dolog, amit a tanárok szerintünk néha túl könnyűnek gondolnak…
B. Csoportfeladat-kártyák
1. Egy napra diák a tanár - Fejezzétek be: „Ha a tanárok egy nap diákok lennének, az első dolog, amit megtapasztalnának, az lenne, hogy…” Készítsetek 3 képkockás mini képregényt vagy rövid jelenetet.
2. A diák-tanár szótár - Gyűjtsetek 5 iskolai mondatot, és írjátok mellé, mit hallhat vagy érezhet mögötte egy diák.
3. A láthatatlan iskolatáska - Rajzoljátok meg, mit cipelhet magával egy diák az iskolába a tankönyveken kívül.
4. Diák-használati útmutató - „Egy diák akkor működik a legjobban, ha…” - 3 dolog, ami segít, és 1 dolog, amit érdemes elkerülni.
5. A tanár szerint - mi ezt éljük meg - Készítsetek kétoszlopos plakátot tanári mondatokkal és a hozzájuk kapcsolódó diákélménnyel. Konkrét személyt ne nevezzetek meg.


C. Hangulatfal-feliratok
AMIÉRT ÉRTÉKELJÜK A TANÁROKAT
AMI VICCES VAGY TIPIKUS
AMIT JÓ LENNE, HA ÉRTENÉNEK
ÉN IS!
ERRŐL TÖBBET HALLANÉK
EZT TOVÁBBVINNÉM
D. Facilitátori gyorssegédlet
A válaszokat ne minősítsd, ne javítsd ki, és ne magyarázd túl a tanári nézőpontot.
Kérdezz, kapcsolj össze, tarts teret és biztonságot.
Lehet passzolni.
Konkrét személy helyett helyzetről, érzésről vagy tapasztalatról beszéljünk.
Ha valaki elakad: „Mit szeretnél, mit értsen meg ebből egy tanár?”
Ha személyeskedés jelenik meg: „Meg tudnánk ezt úgy fogalmazni, hogy a helyzetről szóljon, ne az emberről?”
A záráskor mondd el, mi történik a hangnyommal a műhely után.
A hangulatfal végén kérd az „Ezt továbbvinném” jelölést: mindenki egy olyan gondolatot válasszon, amelyről szerinte érdemes lenne később is párbeszédet folytatni.

